**Imrich** "**Imi**" **Lichtenfeld** (\* 26. máj 1910, Budapest, Rakúsko-Uhorsko – † 9. január 1998, Netanya, Izrael) bol pôvodom maďarský žid, neskôr známy ako izraelský cvičiteľ a zakladateľ bojového umenia a systému sebaobrany Krav maga (doslova z hebrejského boj zblízka). Bol taktiež známy pod menom **Imi Sde-Or**, hebrejský doslovný preklad jeho priezviska, (kalk).

Životopis
---------

Lichtenfeld sa narodil 26. mája 1910, v Budapešti za čias Rakúsko-Uhorska do židovskej rodiny. Detstvo a dospievanie prežil v Bratislave. Jeho otec, Samuel Lichtenfeld, bol inšpektorom aj vrchným inšpektorom "pozsonyskej" polície a bývalým cirkusovým akrobatom. Bol spoluzakladateľom prvého ťažkoatletického klubu Herkules a činovníkom židovského športového klubu Makabea Bratislava. Imrich Lichtenfeld trénoval v Herkulese kde aj jeho otec vyučoval sebaobranu. V Bratislave rodina žila v dome na Laurinskej, ktorý už neexistuje a na jeho mieste je dnes Divadlo Pavla Országha Hviezdoslava.

Lichtenfeld bol už od mladosti úspešný boxer, zápasník, a gymnasta. Súťažil na národných aj medzinárodných podujatiach a bol šampiónom a členom Slovenského národného zápasníckeho tímu. V roku 1928 zvíťazil na slovenskom šampionáte v zápasení, v kategórií mládeže, a v roku 1929 v kategórií dospelých na šampionáte v ľahkej a strednej váhe. V ten istý rok taktiež získal víťazstvo na národnom šampionáte v boxe a medzinárodnom šampionáte v gymnastike.

Vývoj Krav Maga
---------------

V prvej polovici 40tych rokov ohrozovali židov žijúcich v Bratislave antisemitské útoky. Spolu s ďalšími židovskými boxermi a zápasníkmi pomáhal Lichtenfeld v obrane ich židovskej komunity proti rasistickým skupinám. Hneď ako si uvedomil, že šport má málo spoločného so skutočným bojom, začal s vývojom systému techník pre praktickú sebaobranu v život-ohrozujúcich situáciách. Lichtenfeld v Krav maga zostavil súbor techník z viacerých bojových umení (Karate, Judo, Box...) a zjednodušil ich tak aby sa dali použiť v akejkoľvek situácii a boli postačujúce na rýchlu a účinnú sebaobranu a elimináciu protivníka.

Referencie
----------

1. ↑  KORVO, Kevin. *Krav Maga: training for self-defense and fitness* [online]. Mansfield News Journal, 2008-09-30, [cit. 2008-10-11]. Dostupné online.
2. ↑   The mother of all fightbacks. *Daily Telegraph* (London), 2005-10-22. Dostupné online [cit. 2010-01-01].
3. 1 2   *Podcast: Keď sa valia fašisti, musíme zovrieť päsť. Príbeh Bratislavčana Imricha Lichtenfelda. Jaro Valent z časopisu Historická revue sa rozpráva s riaditeľom Múzea židovskej kultúry Michalom Vaněkom a riaditeľkou DPOH Valériou Schulczovou.* [online]. Petit Press, [cit. 2023-04-19]. Dostupné online.
4. ↑  BROWN, Nathan. *The Everything Krav Maga for Fitness Book*. [s.l.] : Adams Media, 2007. ISBN 1-59869-424-3. S. 2.
5. ↑  South American Federation of Krav Maga: The Creator Retrieved 2010-02-02.
6. ↑  TDefiende: Imi Lichtenfeld Retrieved 2010-02-02.
7. ↑   *Životný príbeh Imricha „Imiho" Lichtenfelda* [online]. Slovenské národné múzeum, [cit. 2023-04-19]. Dostupné online.
8. ↑   Fight Club. *Haaretz*. Dostupné online [cit. 2010-01-02].
9. ↑   Combative workouts: Krav Maga. *Timeout*. Dostupné online [cit. 2010-01-01].
10. ↑  GRAY, Sadie. Feeling a bit defensive .... *The Times* (London), 2005-01-29. Dostupné online [cit. 2010-01-02].

Autoritné údaje: * GND: 124815790
* ISNI: 0000 0000 5542 5023
* LCCN: n99042541
* NK ČR: xx0015463
* VIAF: 72336412
* WorldCat: lccn-n99042541